L 188/2
SK
Úradný vestník Európskej únie
27.7.2023
(6)
Na svojom plenárnom zasadnutí 26. – 27. júna 2012 prijal Vedecký výbor pre bezpečnosť spotrebiteľov (ďalej len „VVBS“) stanovisko predstavujúce odpoveď na žiadosť Komisie o aktualizáciu zoznamu samostatne označených vonných alergénov (3).
Potvrdil, že vonné alergény uvedené v položkách 45 a 67 až 92 prílohy III k nariadeniu (ES) č. 1223/2009 sú stále relevantné.
Okrem toho identifikoval 56 ďalších vonných alergénov, ktoré s určitosťou vyvolali alergie u ľudí a v prípade ktorých sa v súčasnosti nevyžaduje samostatné označovanie.
(7)
Vzhľadom na stanovisko VVBS možno dospieť k záveru, že používanie ďalších vonných alergénov, ktoré identifikoval tento výbor, predstavuje potenciálne riziko pre zdravie ľudí a že je potrebné informovať spotrebiteľov o prítomnosti týchto vonných alergénov.
Preto by sa do prílohy III k nariadeniu (ES) č. 1223/2009 mala zaviesť povinnosť samostatne označovať tieto vonné alergény, ak ich koncentrácia prekročí 0,001 % v nezmývateľných kozmetických výrobkoch a 0,01 % v zmývateľných kozmetických výrobkoch.
Navyše vonné látky, ako sú prehaptény a pro-haptény, ktoré sa vzdušnou oxidáciou alebo bioaktiváciou môžu premeniť na známe kontaktné alergény, by sa mali považovať za látky rovnocenné s vonnými alergénmi a mali by podliehať rovnakým obmedzeniam a iným regulačným požiadavkám.
(8)
Z dôvodu konzistentnosti a jasnosti je takisto potrebné aktualizovať určité existujúce položky týkajúce sa vonných alergénov uvedené v prílohe III k nariadeniu (ES) č. 1223/2009, a to zosúladením všeobecných názvov látok s názvami v najnovšej verzii zoznamu jednotných názvov zložiek uvedeného v článku 33 daného nariadenia a zoskupením podobných látok do jednej položky.
Ak navyše existuje viacero jednotných názvov zložiek pre jednu látku, malo by sa v požiadavke na samostatné označovanie stanoviť, ktorý názov sa má používať v zozname zložiek uvedenom v článku 19 ods.
1 písm.
g), aby sa označovanie zjednodušilo, spotrebitelia mu lepšie rozumeli a aby sa uľahčila práca hospodárskych subjektov a vnútroštátnych orgánov.
(9)
Z dôvodov úplnosti a jasnosti je takisto potrebné aktualizovať určité existujúce položky týkajúce sa vonných alergénov uvedené v prílohe III k nariadeniu (ES) č. 1223/2009, a to pridaním izomérov a doplnením a zmenou príslušných CAS a EC čísel, čím sa uľahčí práca hospodárskych subjektov a vnútroštátnych orgánov.
(10)
Keďže aktualizácia zoznamu vonných alergénov pravdepodobne povedie k tomu, že v položkách uvedených v prílohe III k nariadeniu (ES) č. 1223/2009 sa budú uvádzať existujúce aj nové obmedzenia, je potrebné stanoviť požiadavku, aby hospodárske subjekty na jednej strane naďalej uplatňovali existujúce obmedzenia a aby mali na druhej strane k dispozícii primeraný čas na zabezpečenie súladu s novými obmedzeniami.
(11)
Hospodárskym subjektom by sa mal vzhľadom na nové obmedzenia poskytnúť primeraný čas na to, aby sa im prispôsobili vykonaním úprav v zložení výrobkov, ako aj úprav obalov, aby sa zabezpečilo, že sa na trh uvádzajú iba kozmetické výrobky, ktoré spĺňajú tieto nové požiadavky.
Hospodárskym subjektom by sa takisto mal poskytnúť primeraný čas na to, aby z trhu stiahli kozmetické výrobky, ktoré nespĺňajú nové požiadavky a ktoré boli uvedené na trh pred začatím uplatňovania nových ustanovení o označovaní.
Vzhľadom na pomerne nízky a stabilný percentuálny podiel spotrebiteľov, u ktorých sa rozvinula alergická kontaktná dermatitída, veľký počet nových vonných alergénov, ktoré sa majú samostatne označovať, a značný počet dotknutých kozmetických výrobkov by prechodné obdobie malo v prvom prípade trvať 3 roky a v druhom prípade 5 rokov.
(12)
Opatrenia stanovené v tomto nariadení sú v súlade so stanoviskom Stáleho výboru pre kozmetické výrobky,
PRIJALA TOTO NARIADENIE:
Článok 1 Príloha III k nariadeniu (ES) č. 1223/2009 sa mení v súlade s prílohou k tomuto nariadeniu.
(3) Stanovisko VVBS (Vedeckého výboru pre bezpečnosť spotrebiteľov) k vonným alergénom v kozmetických výrobkoch (SCCS/1459/11), 26. – 27. jún 2012.